
OPĆINA FUNTANA - FONTANE

Općinski načelnik



	KLASA: 402-02/26-01/36
URBROJ: 2163-16-03/15-26-1
Funtana-Fontane, 31. kolovoza 2026.


Temeljem članka 57. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23), Općinski načelnik Općine Funtana-Fontane objavljuje
JAVNI POZIV

za prijavu programa i projekata radi financiranja iz 
Proračuna Općine Funtana-Fontane za 2027. godinu
I.
Javne potrebe za koje se sredstva osiguravaju u Proračunu Općine Funtana-Fontane jesu djelatnosti, projekti, programi i aktivnosti od interesa za Općinu Funtana-Fontane.

Predmet ovog Javnog poziva je prikupljanje prijava za financiranje potpora iz Proračuna Općine Funtana-Fontane za 2027. godinu za programe iz slijedećih područja:

· predškolski odgoj i obrazovanje,
· školstvo,
· kultura,

· socijalna skrb te
· civilno društvo i ostale društvene potrebe.
Pod Programom se podrazumijeva kontinuirano provođenje aktivnosti usmjerenih na ostvarenje određenog cilja za koji je potrebno vremensko razdoblje od godinu dana.

Pod Projektom se podrazumijeva skup aktivnosti koje su usmjerene ostvarenju određenog cilja za koje je potrebno kraće vremensko razdoblje.

Pravo prijave po ovom Javnom pozivu imaju sve zainteresirane pravne osobe sa sjedištem na području Istarske županije ako djeluju na području općine Funtana-Fontane ili pružaju određene usluge građanima općine Funtana-Fontane, osim udruga.
II.
Udruge će svoje projekte i programe moći kandidirati na posebnom natječaju koji će biti objavljen po donošenju Proračuna Općine Funtana-Fontane za 2027. godinu, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21). 
III.
Uvjeti za prijavu:

· prijavitelj mora biti upisan u odgovarajući registar,

· korisnici programa/projekta moraju biti korisnici s područja općine Funtana-Fontane,

· prijavitelj mora imati osigurane ljudske i materijalne resurse za provedbu programa/ projekta,

· prijavitelj mora voditi transparentno financijsko poslovanje, 

· prijava mora sadržavati sve podatke i dokumente određene Javnim pozivom.
IV.
Prijave se podnose na propisanom obrascu (Obrazac P-1) koji se preuzima na službenim web stranicama Općine Funtana-Fontane (www.funtana.hr). Prijavitelji moraju odgovoriti na sva pitanja iz Obrasca za prijavu programa/projekta.
Pitanja u vezi s Javnim pozivom mogu se tijekom njegova trajanja postaviti putem elektroničke pošte na adresu: funtana@funtana.hr ili putem telefona 052/445-442, a najkasnije tri radna dana prije isteka roka za predaju prijave na Javni poziv, odnosno do 25.09.2026..
V.
Obvezni dijelovi prijave su:
1. Obrazac za prijavu programa/projekta (Obrazac P-1), 
2. Financijski plan/Proračun programa/projekta,
3. Izvješće o realizaciji programa/projekta (Obrazac I-1), ako je primjenjivo,
4. Izvješće o izvršenju financijskog plana/Proračuna programa/projekta, ako je primjenjivo,
5. preslika upisa u odgovarajući registar.
Korisnici proračunskih sredstava Općine Funtana-Fontane u 2026. godini obvezni su dostaviti i Izvješće o realizaciji programa/projekta u razdoblju 01-06/2026. godine, na Obrascu Izvješća o realizaciji programa/projekta u razdoblju 01-06/2026. (Obrazac I-1), te Izvješće o izvršenju financijskog plana/Proračuna programa/projekta u razdoblju 01-06/2026. godine. 
Ukoliko prijavitelj na Javni poziv prijavljuje više programa/projekata, Obrazac za prijavu programa/projekta (Obrazac P-1) i Financijski plan/Proračun programa/projekta predaje posebno za svaki pojedini program/projekt koji prijavljuje, osim podataka pod I. Osnovni podaci o prijavitelju u Obrascu P-1.
Propisani obrasci dostavljaju se u elektroničkom obliku i na način kako je to navedeno u točki VI. Javnog poziva i Popisu priloga koje je potrebno priložiti uz prijavu.

Prijava sadrži obvezne obrasce prijave potpisane od strane osobe ovlaštene za zastupanje i voditelja/ice projekta te ovjerene službenim pečatom organizacije, kao i obvezne obrasce prijave u .doc/.xls formatu.

VI.
Rok za podnošenje prijava je od 31.08.2026. zaključno do 30.09.2026. godine.
Prijava je dostavljena u roku ako je zaprimljena u Općini Funtana-Fontane zaključno do datuma roka za podnošenje prijave (uključujući i navedeni datum).

Prijavu s popratnom dokumentacijom potrebno je dostaviti elektroničkom poštom na adresu: funtana@funtana.hr s naznakom „Prijava na Javni poziv – Proračun 2027.“.

Iznimno se prijava može dostaviti i u fizičkom obliku u zatvorenoj omotnici na adresu: Općina Funtana-Fontane, Istarska 17, 52452 Funtana ili osobno u pisarnicu Općine Funtana-Fontane uz naznaku: „Prijava na Javni poziv – Proračun 2027.“, a na omotnici prijave potrebno je obavezno navesti podatke o podnositelju prijave.
Ukoliko se prijava dostavlja u fizičkom obliku, obvezni obrasci prijave u .doc/.xls formatu se dostavljaju elektroničkom poštom na adresu iz stavka 3. ove točke, a prijava mora biti zaprimljena u Općini Funtana-Fontane do 30.09.2026..
VII.
Neće se razmatrati prijave programa/projekta prijavitelja:
1. koji ne zadovoljavaju uvjete iz točke III. i V. ovog Javnog poziva, 

2. koje se dostave nakon roka za podnošenje prijave,

3. koji u Obrascu za prijavu programa/projekta ne sadrže odgovore na sva pitanja,
4. koji nisu uredno izvršili sve obveze za prethodno odobrene potpore od strane Općine Funtana-Fontane,

5. koji nisu dostavili Obrazac Izvješća o realizaciji programa/projekta u razdoblju 01-06/2026. iz točke V. (Obrazac I-1) ili Obrazac Izvješća ne sadrži odgovore na sva pitanja.
VIII.
Kriteriji za odabir programa/projekta su:

· neposredna društvena korist za lokalnu zajednicu,
· kvaliteta dosadašnjeg rada, uspjesi i iskustvo u provođenju programa/projekta, 
· kvaliteta sadržaja i inovativnost prijavljenog programa/projekta, 
· održivost programa/projekta.
Prednost u ostvarivanju financijske potpore imaju programi/projekti: 
· koji su dosad kontinuirano financirani i uspješno provedeni, 

· koji trajno, sustavno i intenzivno utječu na korisnika, 

· koji se odvijaju na području Općine Funtana-Fontane,
· koji svojim sadržajem potiču afirmaciju identiteta i promidžbu općine Funtana-Fontane,

· koji su podržani financijskim sredstvima i iz drugih izvora.
IX.

Dosadašnji korisnici, u slučaju da ne postupe po ovom Javnom pozivu, neće se uvrstiti u Proračun Općine Funtana-Fontane za 2027. godinu.

X.

Rezultati ovog Javnog poziva objavit će se na službenim web stranicama Općine Funtana-Fontane (www.funtana.hr) po donošenju Proračuna i programa javnih potreba za 2027. godinu.
XI.

S prijaviteljima programa/projekta, kojima su odobrena financijska sredstva na temelju Rezultata iz točke X. Javnog poziva, sklopit će se Ugovor o korištenju sredstava Proračuna Općine Funtana-Fontane za 2027. godinu.

Ugovor iz stavka 1. ove točke neće se sklopiti s onim prijaviteljima s kojima je ili za koje je s Općinom Vrsar-Orsera dana 02.01.2023. godine, odnosno 02.01.2024. godine sklopljen Ugovor o financiranju, koji vrijedi dok je na snazi Sporazum o obavljanju i financiranju društvenih djelatnosti u dijelu zajedničkih funkcija („Službeni glasnik Općine Funtana“, broj 8/22), te s onima koji do 28.02.2027. godine ne dostave uredno Izvješće o provedenom programu i utrošku sredstava, a s Općinom Funtana-Fontane imaju sklopljen Ugovor o korištenju sredstava Proračuna Općine Funtana-Fontane za 2026. godinu.
XII.

Prijavitelji programa/projekta podnošenjem prijave daju svoju suglasnost Općini Funtana-Fontane da u njoj navedene osobne podatke prikuplja i obrađuje isključivo u svrhu provedbe postupka po ovom Javnom pozivu te da ih može koristiti i u svrhu kontaktiranja, objave na službenim web stranicama Općine Funtana-Fontane (www.funtana.hr) i/ili u Službenom glasniku Općine Funtana.
OPĆINSKI NAČELNIK
Mladen Grgeta, v.r.

